དབྱང་ཁྲོན་ཐང་གིས་བསྟན་དོན།ཏང་གི་ཚོགས་ཆེན་ཐེངས་བཅུ་དགུ་བས་འགྲིམ་འགྲུལ་གྱི་སྟོབས་ལྡན་རྒྱལ་ཁབ་འཛུགས་སྐྲུན་བྱེད་པའི་རླབས་ཆེན་དམིགས་འབེན་བཏོན་པ་དང་།འདི་ནི་བློ་མཐུན་ཞི་ཅིན་ཕིང་སྲོག་ཤིང་ཡིན་པའི་ཏང་ཀྲུང་དབྱང་གིས་འགྲིམ་འགྲུལ་སྐྱེལ་འདྲེན་བྱ་བའི་ཐད་བཅངས་པའི་རེ་བ་ཡིན་ལ།དུས་རབས་གསར་བའི་འགྲིམ་འགྲུལ་མི་སྣ་ཡོངས་ཀྱིས་འབད་བརྩོན་བྱ་དགོས་པའི་འགན་འཁྲི་གསར་བ་ཡང་ཡིན་པས།མཚོ་སྔོན་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་གིས་འགྲིམ་འགྲུལ་སྐྱེལ་འདྲེན་བྱ་བར་ཚད་མཐོན་པོས་མཐོང་ཆེན་བྱེད་པ་དང་།འགོ་ཁྲིད་གཙོ་བོས་དངོས་སུ་བཅོས་སྒྱུར་དམ་འཛིན་བྱེད་པ།ལས་གཞི་འཛུགས་སྐྲུན་གལ་ཆེན་དམ་འཛིན་བྱེད་པ།ནུས་ཤུགས་ཡོད་རྒུས་ཕྱོགས་བསྡུས་འགྲིམ་འགྲུལ་སྐྱེལ་འདྲེན་མ་ལག་འཛུགས་སྐྲུན་ལ་སྐུལ་འདེད་བྱེད་པ།ཤུགས་ཆེན་པོས་འགྲིམ་འགྲུལ་དབུལ་སྐྱོར་གྱི་དབུལ་ཐར་མཁྲེགས་གཏོར་ལ་སྐུལ་འདེད་བྱས་པས།ཕྱོགས་སོ་སོའི་བྱ་བར་གྲུབ་འབྲས་གཡུར་དུ་ཟ་བ་བླངས་ཡོད།གོ་རིམ་རྗེས་མར།འགྲིམ་འགྲུལ་སྐྱེལ་འདྲེན་པུའུ་ཡིས་མཚོ་སྔོན་ཞིང་ཆེན་བར་དུ་མཉམ་ལས་གཏིང་ཟབ་བྱས་ཏེ་མུ་མཐུད་དུ་འགྲིམ་འགྲུལ་སྐྱེལ་འདྲེན་འཕེལ་རྒྱས་ཐད་རྣམ་པ་གསར་བ་གསར་སྐྲུན་བྱེད་རྒྱུ་ཡིན་ཟེར།